Rond-point Robert-Schaffner

De Rond-point Robert-Schaffner, am Volleksmond Iergäertche genannt, ass e Rond-point am Nordoste vun der Stad Lëtzebuerg.

Den Numm Iergäertche kënnt aus der Zäit ier et e Rond-point do gouf. Et war eng groussflächeg Kräizung, op där verschidde Stroossen (N1, N2 a fréier och nach den CR234 an déi haiteg Rue John-Mac-Adamgekuckt op der topographescher Kaart vun 1979 op geoportail.lu) openee gestouss sinn a wou déi eenzel Verkéiersstréim duerch Inselen a Gréngfläche vunenee getrennt waren, wat e bëssen un en Iergaart erënnert huet. D'Kräizung gouf uganks vun den 1990er Joren an e Rond-point ëmgebaut, deen 1992 opgaangen ass.

De Rond-point ass nom Robert Schaffner (1905-1979), fréiere Minister ë. a. fir ëffentlech Aarbechten a Verkéier genannt.

Enn 2018 gouf ugefaangen de Rond-point an en Turbo-Rond-point ëmzebauenSchartz, N., 2018. Geduldsprobe am Irrgarten. Umgestaltung des Rond-Point Robert Schaffner zumTurbo-Kreisel wird nicht vor Weihnachten 2019 abgeschlossen sein. Luxemburger Wort vum 18. Oktober 2018, S. 19., d'Aarbechte sollte géint Enn Abrëll 2019 fäerdeg sinnJeff Wiltzius. Letzte Runde. Umbau des Iergäertchens fast abgeschlossen - Installation der definitiven Ampelanlage beginnt. Luxemburger Wort vum 6. Januar 2020, S. 25, konnten awer eréischt Enn Juli 2020 ofgeschloss ginn. De Käschtepunkt fir den Ëmbau louch bei 9,9 Milliounen Euro.
Kuckt och
 Aner Rond-pointen an der Stad Lëtzebuerg
Rond-point Robert-Schuman
Rond-point Serra

 Um Spaweck 

Kategorie:Plazen an der Stad Lëtzebuerg
Schaffner
Kategorie:Stroossen a Plazen zu Lëtzebuerg, déi no enger Perséinlechkeet benannt sinn